Trakų r. Rūdiškių gimnazijos darbuotojų darbo apmokėjimo tvarkos priedas Nr. 1

**MOKYTOJŲ, PAGALBOS MOKINIUI SPECIALISTŲ, DIREKTORIAUS PAVADUOTOJŲ UGDYMUI PAREIGINĖS**

**ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

**I SKYRIUS**

**BENDROJI DALIS**

1. Trakų r. Rūdiškių gimnazijos (toliau – Gimnazija) darbo apmokėjimo sistemos priedas (toliau – priedas) Mokytojų, pagalbos mokiniui specialistų, direktoriaus pavaduotojų ugdymui pareiginės algos pastoviosios dalies koeficientai ir darbo krūvio sandara parengta vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 2018 m. birželio 29 d. Nr. XIII-1395 redakcija bei kitai pakeitimais (toliau – įstatymas). Įgyvendinant įstatymą, gimnazijoje taikomos visos įstatymo nuostatos.
2. Mokytojų ir pagalbos mokiniui specialistų pareiginės algos pastovioji dalis (pastoviosios dalies koeficientas) nustatoma pagal įstatymo 5 priedą, atsižvelgiant į:

2.1. pedagoginio darbo stažą;

2.2. kvalifikacinę kategoriją;

2.3. veiklos sudėtingumą.

2.4. Pareiginės algos pastoviosios dalies koeficientas nustatomas, atsižvelgiant į turimas lėšas.

1. Gimnazijos direktoriaus ir jo pavaduotojų ugdymui pareiginės algos pastovioji dalis (pastoviosios dalies koeficientas) nustatoma pagal šio įstatymo 5 priedą, atsižvelgiant į:

3.1. gimnazijoje ugdomų mokinių skaičių;

3.2. pedagoginio darbo stažą;

3.3. veiklos sudėtingumą;

3.4. kasmetinį veiklos vertinimą.

1. Mokytojų, pagalbos mokiniui specialistų kvalifikacinės kategorijos, atsižvelgiant į mokytojų, pagalbos mokiniui specialistų išsilavinimą ir jų turimų kompetencijų, reikalingų profesinei veiklai, visumą, nustatomos švietimo ir mokslo ministro nustatyta tvarka. Mokytojams ir pagalbos mokiniui specialistams, įgijusiems vidurinį išsilavinimą, mokytojams ir pagalbos mokiniui specialistams, baigusiems profesinio mokymo programą, įgijusiems vidurinį išsilavinimą ir kvalifikaciją, gali būti suteikiamos atitinkamai mokytojo, vyresniojo mokytojo ar pagalbos mokiniui specialisto, vyresniojo pagalbos mokiniui specialisto kvalifikacinės kategorijos. Mokytojams ir pagalbos mokiniui specialistams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, gali būti suteikiamos atitinkamai mokytojo, vyresniojo mokytojo, mokytojo metodininko, mokytojo eksperto ar pagalbos mokiniui specialisto, vyresniojo pagalbos mokiniui specialisto, pagalbos mokiniui specialisto metodininko, pagalbos mokiniui specialisto eksperto kvalifikacinės kategorijos. Mokytojams ir pagalbos mokiniui specialistams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir pedagogo kvalifikaciją, iš karto suteikiama mokytojo ar pagalbos mokiniui specialisto kvalifikacinė kategorija.
2. Mokytojų ir pagalbos mokiniui specialistų pareiginės algos kintamoji dalis nenustatoma.
3. Mokytojų dirbančių pagal bendrojo ugdymo ir neformaliojo švietimo programas, darbo laikas per savaitę yra 36 valandos (kontaktinės ir nekontaktinės). Vadovaujantis Lietuvos Respublikos darbo kodekso, Lietuvos Respublikos darbuotojų saugos ir sveikatos įstatymo nuostatomis, darbo laikas (valanda) normuojamas astronominėmis valandomis. „Kontaktinė“, „nekontaktinė“ valanda pagal etatinį mokytojų darbo apmokėjimą, kurį reglamentuoja Lietuvos Respublikos valstybės ir savivaldybių įstaigų darbuotojų darbo apmokėjimo įstatymas, nesiskiria nuo bendrąja prasme vartojamos „valandos“ reikšmės. Mokytojo, kaip ir kitų darbuotojų, darbo valandos trukmė yra 60 minučių.

**II SKYRIUS**

**MOKYTOJŲ, DIRBANČIŲ PAGAL BENDROJO UGDYMO IR NEFORMALIOJO**

**ŠVIETIMO PROGRAMAS, PAREIGINĖS ALGOS PASTOVIOSIOS DALIES**

**KOEFICIENTAI IR DARBO KRŪVIO SANDARA**

1. Mokytojų, direktoriaus pavaduotojų ugdymui ir pagalbos mokiniui specialistų pareiginės algos pastoviosios dalies koeficientai nustatomi vadovaujantis įstatymo 5 priedu.
2. Mokytojo, dirbančio pagal bendrojo ugdymo ir neformaliojo švietimo programas, darbo krūvio sandarą, konsultuodamasis su gimnazijos darbo taryba, nustato gimnazijos direktorius, vadovaudamasis įstatymo 5 priedu, šioje sistemoje nustatytais kriterijus, atsižvelgdamas į Lietuvos Respublikos Vyriausybės nutarimu patvirtintą Mokymo lėšų apskaičiavimo, paskirstymo ir panaudojimo tvarkos aprašą, švietimo ir mokslo ministro patvirtintas rekomendacijas dėl mokytojų, dirbančių pagal bendrojo ugdymo ir neformaliojo švietimo programas, darbo krūvio sandaros.
3. Pareiginės algos pastoviosios dalies koeficientai mokytojams dėl veiklos sudėtingumo gali būti didinami direktoriaus įsakymu dėl priežasčių, nurodytų Lentelėje Nr. 1, atsižvelgiant į sudėtingumo atvejų dažnumą bei kitas aplinkybes.
4. Atvejis - tai mokytojo ir mokinio tiesioginio ugdomojo kontakto dažnis. Atvejų apskaičiavimo pavyzdžiai: 1) dalyko mokytojas turi 2 savaitines pamokas klasėje, kurioje mokosi 1 mokinys, reikalaujantis pagalbos. Atvejis apskaičiuojamas: 2 p. х 1 mok. = 2 atvejai. Pvz. 2) dalyko mokytojas turi 5 savaitines pamokas klasėje, kurioje mokosi 3 pagalbos reikalaujantys mokiniai: 5 х 3= 15 atvejų.
5. Atvejai neskaičiuojami jei mokytojas dirba su mokinių tiksline grupe, klase.
6. Konkretūs mokytojų pareiginės algos koeficientų didinimai nustatomi atsižvelgiant į įstaigai skirtas lėšas, pedagoginės psichologinės tarnybos specialistų rekomendacijas dėl ugdymo turinio mokiniui pritaikymo, skirtų kontaktinių pamokų (atvejų) konkrečiam mokiniui skaičiaus.
7. Pareiginės algos pastoviosios dalies koeficientai dėl veiklos sudėtingumo mokytojams gali būti didinami 1-15 proc.:

Lentelė Nr. 1

|  |  |  |  |
| --- | --- | --- | --- |
| **Pareiginės algos pastoviosios dalies koeficientai dėl veiklos sudėtingumo gali būti didinami :** | | | Didinimo koeficientas- proc./atvejai |
| Nr. | sutrumpintas aprašymas | detalus aprašymas |  |
| 1 | **vidutinių, didelių ar labai didelių** **specialiųjų ugdymosi poreikių** | dirbantiems bendrojo ugdymo mokyklose, išskyrus ši, kurių klasėje (grupėje) ugdomi  vienas ir daugiau mokinių, dėl įgimtų ar įgytų sutrikimų turinčių vidutinius, didelius ar labai didelius specialiuosius ugdymosi poreikius; | 1-10 sav. atvejų - 1 proc.  11-20 sav. atvejų - 2 proc.  21-30 sav. atvejų - 3 proc.,  31-40 sav. atvejų - 4 proc.,  41-50 ir daugiau sav. atvejų - 5 proc. |
| 2 | **dėl įgimtų ar įgytų sutrikimų** | dirbantiems bendrojo ugdymo mokyklose (klasėse), skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, pagal bendrojo ugdymo ir neformaliojo švietimo programas; | Darbas su mokinių tiksline grupe ( klase)- 5-10 proc. |
| 3 | **mokymas namuose** | mokantiems mokinį, kuriam dėl ligos ar patologinės būklės skirtas mokymas namuose; | iki 3 proc. |
| 4 | **nemokančių valstybinės kalbos** | mokantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo ir profesinio mokymo programas; | iki 3 proc. |
| 5 | **50 proc. klasės mokinių nemoka valstybinės kalbos** | Trakų rajono savivaldybių teritorijose esančiose bendrojo ugdymo mokyklose, kuriose įteisintas mokymas lietuvių kalba, mokytojams, dirbantiems pradinėse klasėse (jeigu klasėje mokosi 10 ir daugiau mokinių ir iš jų ne mažiau kaip 50 procentų nemoka valstybinės kalbos); | iki 3 proc. |

1. Koeficiento didinimas dėl veiklos negali būti didesnis 25 proc. pareiginės algos.
2. Kontaktinės valandos skiriamos bendrojo ugdymo srities (dalyko), formalųjį švietimą papildančio ugdymo programoms įgyvendinti pagal ugdymo (mokymo) planuose numatytas valandas (pamokas, konsultacijas mokinių poreikiams tenkinti), neformaliojo švietimo programoms – pagal programoje numatytas valandas, vadovauti brandos darbo rengimui ir kt.
3. Nekontaktinės valandos skirstomos į:
   1. **valandas, skirtas funkcijoms, susijusioms su kontaktinėmis valandomis, vykdyti (pasiruošti pamokos, mokinių mokymosi pasiekimams vertinti ir pan.):**

|  |  |  |  |  |  |  |  |
| --- | --- | --- | --- | --- | --- | --- | --- |
| Programa, ugdymo, mokymo sritis, dalykas | Mokytojams, kurių darbo stažas iki 2 metų | | | | Mokytojams, kurių darbo stažas 2 ir daugiau metų | | |
| mokinių skaičius klasėje (grupėje) | | | | mokinių skaičius klasėje (grupėje) | | |
| ne daugiau  kaip 11\* | 12-20 | 21 ir daugiau | | ne daugiau  kaip 11\* | 12-20 | 21 ir daugiau |
| 1. Bendrojo ugdymo programų dalykai: | x | | | | | | |
| 1.1. Pradinis ugdymas (visi dalykai) | 70 | 75 | | 80 | 50 | 55 | 60 |
| 1.2. Pagrindinis ir vidurinis ugdymas: | x | | | | | | |
| 1.2.1. Dorinis ugdymas (tikyba, etika) | 62 | 64 | | 66 | 42 | 44 | 46 |
| 1.2.2. Lietuvių kalba ir literatūra, gimtoji kalba (mokyklose, kuriose įteisintas mokymas tautinės mažumos kalba) | 74 | 78 | | 80 | 54 | 58 | 60 |
| 1.2.3. Užsienio kalba | 67 | 70 | | 73 | 47 | 50 | 53 |
| 1.2.4. Matematika | 70 | 73 | | 75 | 50 | 53 | 55 |
| 1.2.5. Informacinės technologijos | 65 | 68 | | 70 | 45 | 48 | 50 |
| 1.2.6. Gamtamokslinis ugdymas | 65 | 68 | | 70 | 45 | 48 | 50 |
| 1.2.7. Socialinis ugdymas | 65 | 68 | | 70 | 45 | 48 | 50 |
| 1.2.8. Menai, technologijos, kūno kultūra, kiti dalykai | 60 | 62 | | 64 | 40 | 42 | 44 |
| 2. Profesinio mokymo programos | 62 | 64 | | 68 | 42 | 44 | 48 |
| 3. Neformaliojo švietimo (išskyrus ikimokyklinio ir priešmokyklinio ugdymo) programos | 55 | 60 | | 64 | 40 | 42 | 44 |

* 1. **Vadovavimui klasei skirtas valandas:**

|  |  |  |  |
| --- | --- | --- | --- |
| **Vadovauti klasei skiriamos valandos per metus** | iki 11 mok. | 12-20 mok. | 21 ir daugiau mok. |
| Už vadovavimą klasei (*priklauso nuo mokinių skaičiaus klasėje)* | 152 | 180 | 210 |

* 1. **Valandas, skirtas funkcijoms, susijusioms su veikla mokyklos bendruomenei vykdyti ir mokytojų profesiniam tobulėjimui:**

|  |  |  |
| --- | --- | --- |
| Eil. nr. | Apmokėjimo sąlyga | Skiriamos valandos per mokslo metus (val.) |
| 12.3.1. | Už dalyvavimą mokytojų informaciniuose susirinkimuose, posėdžiuose, kitos pedagoginei veiklai vykdyti privalomos veiklos, bendravimas, bendradarbiavimas, prevencinė veikla, kiti bendruomenės renginiai ir kt. | 10-60 |
| 12.3.2. | Už dalyvavimą metodinės grupės / grupių / tarybos posėdžiuose. | 5-20 |
| 12.3.3. | Sergančių, išvykusių mokytojų pavadavimas (*arba pagal faktą).* | 100-300;  arba už faktiškai dirbtas valandas; |
| 12.3.4. | Už veiklą gimnazijos veiklos įsivertinimo grupėje (*pagal faktą)*. | 1-15 proc. pareiginės algos koeficiento mėn. |
| 12.3.5. | Už veiklą vaiko gerovės komisijoje. | 20 |
| 12.3.6. | Už vadovavimą Metodinei tarybai. | 40 |
| 12.3.7. | Už vadovavimą metodinei grupei. | 40 |
| 12.3.8. | Už vadovavimą Gimnazijos tarybai. | 20 |
| 12.3.9. | Už vadovavimą gimnazijos muziejui. | 40 |
| 12.3.10. | Profesinis tobulėjimas, savišvieta, savianalizės parengimas ir savo veiklos vertinimas, analizė, aptarimas su vadovu (*priklausomai nuo darbo krūvio)* | 10-102 |
| 12.3.11. | Už sekretoriaus pareigų atlikimą vaiko gerovės komisijoje, Gimnazijos taryboje, mokytojų taryboje, mokytojų atestacijos komisijoje. | 10-15 |
| 12.3.12. | Už ruošiamų straipsnių redagavimą, metraščio rengimą. | 10-50 |
| 12.3.13. | Už dalyvavimą mokytojų, pagalbos mokiniui specialistų atestacijos komisijos darbe. | 5-10 |
| 12.3.14. | Už dalyvavimą kitose veiklos planavimo (veiklos, strateginio, ugdymo planų ir pan.) darbo grupėse.  Vadovavimas darbo grupei. | 10-15  20-40 |
| 12.3.15. | Už tradicinio gimnazijos renginio organizavimą  (*pagal gimnazijos veiklos planą).* | 10 |
| **Už darbą su mokiniais** | | |
| 12.3.16. | Už mokinių ruošimą dalykų olimpiadoms, konkursams, festivaliams, varžyboms (darbą su gabiais mokiniais), mokinių dalykų olimpiadų, konkursų, varžybų vykdymą. | 10-40 |
| 12.3.17. | Už vadovavimą mokinio brandos darbui. | 40 vienam darbui |
| 12.3.18. | Už gimnazijos mokinių PUPP darbų, standartizuotų testų vykdymą, VBE tikrinimą ir vertinimą. | 10 vienam - vertinimas  5 vienam- vykdymas |
| 12.3.19. | Už projektų (tarptautinių, šalies) rengimą ir įgyvendinimą/dalyvavimą projektinėje veikloje, projekto gimnazijoje rengimas ir/ ar įgyvendinimas *(pagal rengimo ar laimėjimo faktą).* | 1-15 proc. pareiginės algos koeficiento |
| 12.3.20. | Už inovacijų diegimą ir naudojimą ugdymo turinyje *(pagal faktą).* | 1-15 proc. pareiginės algos koeficiento mėn. |
|  | **Veikla su mokinių tėvais** | |
| 12.3.21. | Už mokinių tėvų (rūpintojų, teisėtų vaiko atstovų) švietimo organizavimą ( *pagal gimnazijos veiklos planą*) | 1-15 proc. pareiginės algos koeficiento mėn. |
| 12.3.22. | Už gimnazijos interjero puoselėjimą, renginių scenografijos ruošimą ir pan. (*pagal faktą*) | 1-15 proc. pareiginės algos koeficiento mėn. |
|  | **Gimnazijos tradicijų puoselėjimas, veiklos plano įgyvendinimas, kitos veiklos** | |
| 12.3.23. | Konferencijų, renginių, kitos veiklos organizavimas, vykdymas (*pagal gimnazijos strateginį ar veiklos planą*) | 10-40 val. arba 5-10 proc. pareiginės algos koeficiento mėn. |
| 12.3.24. | Už bendradarbiavimo organizavimą ir vykdymą su gimnazijos partneriais (*pagal faktą, pasiektą naudą)* | 1-15 proc. pareiginės algos koeficiento mėn. |
| 12.3.25. | Už mentoriaus, kuratoriaus, pareigų atlikimą, kuruojant gimnazijoje dirbti pradedantį mokytoją (darbo stažas iki 2 m.), užsienietį, vykdantį ugdomąją veiklą. | 5-15 proc. pareiginės algos koeficiento mėn. |
| 12.3.26. | Už vadovavimą Mokinių tarybai | 20 |
| 12.3.27. | Skaityklos veiklos priežiūra, gimnazijos interneto tinklų, internetinės svetainės priežiūra, mokyklos IKT priežiūra ir pan. | 40-100 |
| 12.3.28. | Mokinių saugumo užtikrinimas per pertraukas (budėjimas). | 20-40 |
| 12.3.29. | Kita bendruomenei svarbi ir reikalinga veikla *(pagal faktą, jei nėra apmokama iš kitų šaltinių)* | 20 arba 3-15 proc. pareiginės algos koeficiento mėn. |

1. Mokytojui, dirbančiam pagal bendrojo ugdymo programas, per savaitę skiriama iki 24 kontaktinių valandų privalomiems dalykams pagal bendruosius ugdymo planus, kuriuos tvirtina švietimo ir mokslo ministras, mokyti. Konkretus kiekvieno dalyko mokytojo darbo (pamokų) krūvis priklauso nuo klasių (komplektų) skaičiaus, mokinių klasėje skaičiaus, mokinių pasirinktų mokytis dalykų, dalykų mokytojų pakankamumą ir nustatomas vieniems mokslo metams. Išimtinais atvejais, kai mokomojo dalykų pamokų skaičius per savaitę yra 5 val., mokytojas vykdo neformaliojo švietimo programą ir pan., ir netikslinga priimti į darbą kito mokytojo, gali būti skiriamos daugiau kaip 24 kontaktinės savaitinės valandos privalomų dalykų mokymui, kitai ugdomajai veiklai.

**III SKYRIUS**

**PSICHOLOGŲ, SOCIALINIŲ PEDAGOGŲ PAREIGINIŲ ALGŲ PASTOVIOSIOS DALIES KOEFICIENTAI IR DARBO KRŪVIO SANDARA**

1. Psichologo, socialinio pedagogo pareiginių algų pastoviosios dalies koeficientainustatomi vadovaujantis įstatymo 5 priedo V skyriumi.
   1. A1 lygio pareigybėms (psichologas) pagal darbo apmokėjimo sistemoje (šio įstatymo 5 straipsnio 2 dalis) nustatytus dydžius pareiginės algos pastoviosios dalies koeficientas didinamas 20 procentų.
2. Pareiginės algos pastoviosios dalies koeficientas dėl veiklos sudėtingumo:
   1. didinamas socialiniams pedagogams, jei pakanka skirtų lėšų:

|  |  |  |
| --- | --- | --- |
| Eil. nr. | Pareiginės algos pastoviosios dalies koeficiento padidinimo sąlyga | Koeficiento didinimo reikšmė (proc.) |
| 15.1.1. | Už veiklą vaiko gerovės komisijoje. | 2 |
| 15.1.2. | Už mokinių skatinimą dalyvauti prevencinėse programose, projektuose, tradicinių renginių organizavimą, mokinių telkimą savanoriškai veiklai. | 2 |
| 15.1.3. | Už projektų (gimnazijos mokiniams) rengimą ir įgyvendinimą / dalyvavimą projektinėje veikloje. | 2/1 |
| 15.1.4. | Už darbą su specialiųjų poreikių mokiniais, socialinių įgūdžių ugdymo programos vykdymą. | 3 |

1. Socialinio pedagogo, dirbančio gimnazijoje pilnu krūviu, darbo laikas per savaitę yra 36 valandos, psichologo – 40 val.

**V SKYRIUS**

**GIMNAZIJOS DIREKTORIAUS, JO PAVADUOTOJŲ UGDYMUI PAREIGINĖS**

**ALGOS PASTOVIOSIOS DALIES KOEFICIENTAI**

1. Gimnazijos direktoriaus pareiginės algos pastoviosios dalies koeficientą ir pareiginės algos pastoviosios dalies kintamąją dalį nustato savininkas ar jo įgaliotas atstovas, vadovaudamasis įstatymu.
2. Gimnazijos direktoriaus pavaduotojų ugdymui pareiginės algos pastoviosios dalies koeficientą ir pareiginės algos pastoviosios dalies kintamąją dalį nustato gimnazijos direktorius, vadovaudamasis įstatymu.
3. Pareiginės algos pastoviosios dalies koeficientas dėl veiklos sudėtingumo direktoriaus pavaduotojui ugdymui gali būti didinami 1–20 procentų, jei pakanka skirtų lėšų:

|  |  |  |
| --- | --- | --- |
| Eil. nr. | Apmokėjimo sąlyga |  |
| 19.1. | Už vadovavimą vaiko gerovės komisijai, darbo su mokiniais, turinčiais specialiųjų ugdymosi poreikių, organizavimą, kuravimą. | 5 |
| 19.2. | Kitais teisės aktais numatytais atvejais. | 5-10 |

1. Gimnazijos direktoriaus pavaduotojų ugdymui pareiginės algos pastoviosios dalies koeficientai nustatomi atsižvelgiant į mokinių skaičių einamųjų metų rugsėjo 1 dieną.
2. Įgyvendinant įstatymą, vadovaujamasi ir 9 Įstatymo straipsniu.

\_\_\_\_\_\_\_\_\_\_\_\_\_\_\_\_\_\_\_\_